CELEX: 32019R0260
Language: sl
Date: 2019-02-14 00:00:00
Title: Izvedbena uredba Komisije (EU) 2019/260 z dne 14. februarja 2019 o spremembi Izvedbene uredbe (EU) št. 180/2014 glede obsega tradicionalnih trgovinskih tokov med nekaterimi najbolj oddaljenimi regijami Unije in Združenim kraljestvom

15.2.2019   
               
               
                  SL
               
               
                  Uradni list Evropske unije
               
               
                  L 44/1
               
            
         IZVEDBENA UREDBA KOMISIJE (EU) 2019/260
         z dne 14. februarja 2019
         o spremembi Izvedbene uredbe (EU) št. 180/2014 glede obsega tradicionalnih trgovinskih tokov med nekaterimi najbolj oddaljenimi regijami Unije in Združenim kraljestvom
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 228/2013 Evropskega parlamenta in Sveta z dne 13. marca 2013 o posebnih ukrepih za kmetijstvo v najbolj oddaljenih regijah Unije in razveljavitvi Uredbe Sveta (ES) št. 247/2006 (1) ter zlasti člena 14 Uredbe,
         ob upoštevanju naslednjega:
         
                     (1)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji. Pogodbi se bosta za Združeno kraljestvo prenehali uporabljati z dnem začetka veljavnosti sporazuma o izstopu, sicer pa dve leti po navedenem uradnem obvestilu, tj. 30. marca 2019, razen če Evropski svet po dogovoru z Združenim kraljestvom soglasno ne sklene, da se to obdobje podaljša.
                  
               
                     (2)
                  
                  
                     Sporazum o izstopu, kot so ga oblikovali pogajalci, vsebuje ureditev za uporabo določb prava Unije za Združeno kraljestvo in v njem po datumu, ko se bosta Pogodbi prenehali uporabljati za Združeno kraljestvo in v njem. Če navedeni sporazum začne veljati, se bo Izvedbena uredba Komisije (EU) št. 180/2014 (2) za Združeno kraljestvo in v njem uporabljala v prehodnem obdobju v skladu z navedenim sporazumom in se bo prenehala uporabljati ob koncu navedenega obdobja.
                  
               
                     (3)
                  
                  
                     Člen 15(1) Izvedbene uredbe (EU) št. 180/2014 določa možnost za gospodarske subjekte, da v okviru tradicionalnih trgovinskih tokov ali regionalne trgovine izvažajo in v okviru tradicionalnih trgovinskih tokov odpremljajo predelane proizvode, ki vsebujejo surovine, deležne ugodnosti posebnega režima preskrbe iz člena 10 Uredbe (EU) št. 228/2013. Predelovalci, ki nameravajo izvažati ali odpremljati predelane proizvode v navedenem okviru, lahko to naredijo v mejah letnih količin iz prilog II do V k Izvedbeni uredbi Komisije (EU) št. 180/2014. Seznam držav, v katere se navedeni proizvodi lahko izvažajo, je v Prilogi VI k navedeni uredbi.
                  
               
                     (4)
                  
                  
                     Da se preprečijo morebitne motnje v tradicionalnih trgovinskih tokovih med zadevnimi najbolj oddaljenimi regijami in Združenim kraljestvom, bi bilo treba obseg zadevnih predelanih proizvodov, ki se trenutno odpremljajo iz Madeire in Kanarskih otokov v Združeno kraljestvo kot državo članico, izraziti kot izvoz v tretje države v prilogah III in IV k Izvedbeni uredbi Komisije (EU) št. 180/2014. Poleg tega bi bilo treba Združeno kraljestvo navesti kot tretjo državo v Prilogi VI k navedeni uredbi.
                  
               
                     (5)
                  
                  
                     Izvedbeno uredbo (EU) št. 180/2014 bi bilo zato treba ustrezno spremeniti.
                  
               
                     (6)
                  
                  
                     V skladu s členom 4(3) Uredbe Sveta (EGS, Euratom) št. 1182/71 (3) se akti, katerih prenehanje uporabe je opredeljeno z določenim datumom, prenehajo uporabljati z iztekom zadnje ure dne, ki ustreza temu datumu. Ta uredba bi se zato morala začeti uporabljati dan po tem, ko se Izvedbena uredba (EU) št. 180/2014 preneha uporabljati za Združeno kraljestvo in v njem.
                  
               
                     (7)
                  
                  
                     Ukrepi iz te uredbe so v skladu z mnenjem Odbora za neposredna plačila –
                  
               SPREJELA NASLEDNJO UREDBO:
         
            Člen 1
            Priloge III, IV in VI k Izvedbeni uredbi (EU) št. 180/2014 se spremenijo v skladu s Prilogo k tej uredbi.
         
         
            Člen 2
            Ta uredba začne veljati tretji dan po objavi v Uradnem listu Evropske unije.
            Uporabljati se začne dan po tem, ko se Uredba (EU) št. 180/2014 preneha uporabljati za Združeno kraljestvo in v njem.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. februarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 78, 20.3.2013, str. 23.
         
            (2)  Izvedbena uredba Komisije (EU) št. 180/2014 z dne 20. februarja 2014 o pravilih za uporabo Uredbe (EU) št. 228/2013 Evropskega parlamenta in Sveta o posebnih ukrepih za kmetijstvo v najbolj oddaljenih regijah Unije (UL L 63, 4.3.2014, str. 13).
         
            (3)  Uredba (EGS, Euratom) št. 1182/71 Sveta z dne 3. junija 1971 o določitvi pravil glede rokov, datumov in iztekov rokov (UL L 124, 8.6.1971, str. 1).
      
      
         
            PRILOGA
            Priloge III, IV in VI k Izvedbeni uredbi (EU) št. 180/2014 se spremenijo:
            
                        (1)
                     
                     
                        v Prilogi III se preglednica za Madeiro spremeni:
                        
                                    (a)
                                 
                                 
                                    vrstice o tarifnih številkah 1905 in 2009 ter tarifnih podštevilkah 2202 10 in 2202 90 se nadomestijo z naslednjim:
                                    
                                                „1905 
                                             
                                             
                                                116 100 
                                             
                                             
                                                400
                                             
                                          
                                                2009 
                                             
                                             
                                                *13 480 
                                             
                                             
                                                *20
                                             
                                          
                                                2202 10 
                                                2202 90 
                                             
                                             
                                                752 100 
                                             
                                             
                                                42 900 “
                                             
                                          
                              
                                    (b)
                                 
                                 
                                    vrstica o tarifni številki 2208 se nadomesti z naslednjim:
                                    
                                                „2208 
                                             
                                             
                                                *24 800 
                                             
                                             
                                                *31 200 “
                                             
                                          
                              
                  
                        (2)
                     
                     
                        v preglednici v Prilogi IV se vrstica o podtarifni števiki 1704 90 nadomesti z naslednjim:
                        
                                    „1704 90 
                                 
                                 
                                    417 500 
                                 
                                 
                                    229 000 “
                                 
                              
                  
                        (3)
                     
                     
                        v Prilogi VI se besedilo o Azorih in Madeiri nadomesti z naslednjim:
                        „Tretje države, v katere se izvažajo predelani proizvodi iz Azorov in Madeire v okviru regionalne trgovine
                        
                        Angola, Kanada, Zelenortski otoki, Gvineja Bissau, Maroko, Mozambik, Južna Afrika, Združeno kraljestvo, Združene države Amerike in Venezuela“.